CELEX: 22016D0756
Language: hr
Date: 2015-03-20 00:00:00
Title: Odluka Zajedničkog odbora EGP-a br. 73/2015 od 20. ožujka 2015. o izmjeni Protokola 31. uz Sporazum o EGP-u, o suradnji u posebnim područjima izvan četiriju sloboda [2016/756]

19.5.2016   
               
               
                  HR
               
               
                  Službeni list Europske unije
               
               
                  L 129/87
               
            ODLUKA ZAJEDNIČKOG ODBORA EGP-a
      br. 73/2015
      od 20. ožujka 2015.
      o izmjeni Protokola 31. uz Sporazum o EGP-u, o suradnji u posebnim područjima izvan četiriju sloboda [2016/756]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
      budući da:
      
                  (1)
               
               
                  Primjereno je proširiti suradnju ugovornih stranaka Sporazuma o EGP-u uključivanjem Odluke br. 1082/2013/EU Europskog parlamenta i Vijeća od 22. listopada 2013. o ozbiljnim prekograničnim prijetnjama zdravlju i o stavljanju izvan snage Odluke br. 2119/98/EZ (1).
               
            
                  (2)
               
               
                  Protokol 31. uz Sporazum o EGP-u trebalo bi stoga izmijeniti kako bi se omogućila provedba te proširene suradnje,
               
            DONIO JE OVU ODLUKU:
      Članak 1.
      U članku 16. stavku 1. Protokola 31. uz Sporazum o EGP-u dodaje se sljedeća alineja:
      
                  „—
               
               
                  
                     32013 D 1082: Odluka br. 1082/2013/EU Europskog parlamenta i Vijeća od 22. listopada 2013. o ozbiljnim prekograničnim prijetnjama zdravlju i o stavljanju izvan snage Odluke br. 2119/98/EZ (SL L 293, 5.11.2013., str. 1.).
                  Lihtenštajn snosi sve svoje troškove koji proizlaze iz njegove uključenosti u aktivnosti u skladu s Odlukom br. 1082/2013/EU. Ako i kada Lihtenštajn postane sudionik u trećem Programu djelovanja Unije u području zdravlja (2014.–2020.) kako je utvrđeno Uredbom (EU) br. 282/2014 Europskog parlamenta i Vijeća od 11. ožujka 2014., primjenjivat će se uobičajene odredbe o nadoknadi troškova.”
               
            Članak 2.
      Ova Odluka stupa na snagu na dan nakon zadnje obavijesti iz članka 103. stavka 1. Sporazuma o EGP-u (*).
      Članak 3.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 20. ožujka 2015.
         
            
               Za Zajednički odbor EGP-a
            
            
               Predsjednik
            
            Gianluca GRIPPA
         
      
      
         (1)  SL L 293, 5.11.2013., str. 1.
      
      
         (*)  Ustavni zahtjevi nisu navedeni.